open-index/open-wikipedia-markdown huggingface dataset:
Tojonaka

**Tojonaka** () – miestas Japonijoje, Osakos prefektūroje. Gyventojų 388 tūkst. (2010 m. duom.).

Osakos tarptautinis oro uostas dalinai įsikūręs Tojonakoje, įskaitant ir terminalą.

## Istorija
Miestas įkurtas 1936 m. spalio 15 d.

## Miesto simboliai
Oficiali miesto gėlė yra erškėtis, medis – puošnioji kvepenė.

## Žymūs žmonės
* Osamu Tezuka – manga kūrėjas ir animatorius

## Miestų partnerystė
*  San Mateo, Kalifornija, JAV
Takaradzuka

**Takaradzuka** () – miestas Japonijoje, Hiogo prefektūroje. Išsidėstęs tarp Roko (vakaruose) ir Nagao (šiaurėje) kalnų grandinių, pro miesto centrą teka Muko upė.

Miestas garsėja Takarazuka Revue trupe, taip pat karštosiomis versmėmis.

## Istorija
825 m. pastatyta Sumijoši šventykla. 1887 m. buvo atidarytos Takaradzukos karštosios versmės. 1897 m. nutiesta Hankaku (dab. Fukučijamos) geležinkelio linija. 1910 m. atidaryta Mino Arimos (dab. Hankiu Takaradzukos) elektrinio geležinkelio linija. Nuo XX a. 2-ojo iki 5-ojo dešimtmečio vyravusios Hanšinkano modernizmo kultūros centras buvo Takaradzuka. 1914 m. balandžio 1 d. Takarazuka Revue atliko pirmąjį pasirodymą. 1951 m. kovo 15 d. prijungus Kohamos kaimą (Kavabės apskritis), Takaradzuka įgavo miestelio statusą. 1954 m. balandžio 1 d. prijungus Jošimoto kaimą (Muko apskritis), Takaradzuka įgavo miesto statusą. 1995 m. kilęs Didysis Hanšino žemės drebėjimas nusinešė daugiau kaip 100 žmonių gyvybes. 2003 m. Takaradzukai suteiktas specialaus miesto statusas.

## Miesto simboliai
Oficiali miesto gėlė yra mandžiūrinė našlaitė (*Viola mandshurica*), medis – kvapioji kamelija (*Camellia sasanqua*), japoninė sedula (*Cornus kousa*), paukštis – japoninė četija (*Cettia diphone*).

## Miestų partnerystė
*  Macujė, Šimanės prefektūra, Japonija
*  Ogasta, Džordžija, JAV
*  Melvilis, Vakarų Australija, Australija
*  Alzergrundas, Viena, Austrija
Tina Fey

**Elizabeth Stamatina „Tina“ Fey** (g. 1970 m. gegužės 18 d. Pensilvanijoje, Jungtinėse Valstijose) – amerikiečių aktorė, rašytoja, televizijos laidų prodiuserė ir scenaristė. Karjerą pradėjo dirbdama NBC televizijos šou *[[Saturday Night Live]]* (1997–2006). Labiausiai žinoma kaip serialo *[[30 Rock]]* kūrėja, pagrindinė aktorė ir prodiuserė. Žymesni filmai, kuriuose vaidino Tina Fey – *Mean Girls* (2004), *Baby Mama* (2008), *Date Night* (2010) ir *Admission* (2013).

Tina Fey už savo veiklą televizijoje ir už jos ribų yra laimėjusi daug įvairių prestižinių apdovanojimų. Tarp jų – septyni „Emmy“ apdovanojimai, du „Auksinių gaublių“ apdovanojimai, penki Ekrano aktorių gildijos apdovanojimai, keturi Amerikos rašytojų gildijos apdovanojimai, taip pat nominacija „Grammy“ apdovanojimuose už savo autobiografinę knygą *Bossypants*, kuri dienraščio „The New York Times“ geriausiai parduodamų knygų sąraše išbuvo penkias savaites.

2013 m. sausio 13 d. Tina Fey, kartu su savo ilgalaike drauge ir kolege Amy Poehler, vedė kasmetinę „Auksinių gaublių“ apdovanojimų ceremoniją. Jų pasirodymas sulaukė daug teigiamų kritikų atsiliepimų.
Amy Poehler

**Amy Meredith Poehler** (g. 1971 m. rugsėjo 16 d. Masačusetse, Jungtinėse Valstijose) – amerikiečių aktorė, prodiuserė, komikė, scenaristė, filmų įgarsintoja. Kaip komikė išgarsėjo dirbdama NBC televizijos šou *[[Saturday Night Live]] (SNL)* (2001–2009). 2004 m., kartu su savo drauge ir kolega Tina Fey, tapo viena iš „Weekend Update“ žinių vedėjų. Už savo pasirodymus *SNL* Amy Poehler buvo nominuota dviem „Emmy“ apdovanojimams kaip geriausia antraeilė aktorė.

2009 m. Amy Poehler gavo pagrindinį vaidmenį situacijų komedijoje *[[Parks and Recreation]]*. Serialas, kuriame ji vaidina charizmatišką valdininkę Leslie Knope, pelnė jai pasaulinę šlovę. Už vaidmenį seriale ji buvo nominuota trims „Emmy“, dviem „Auksinių gaublių“ ir vienam Ekrano aktorių gildijos apdovanojimams.
Džordžtaunas (Sent Vinsentas)

**Džordžtaunas** () – miestelis Sent Vinsente ir Grenadinuose, Sent Vinsento salos rytinėje pakrantėje. Šarlotės parapijos administracinis centras ir antra pagal dydį gyvenvietė šalyje. Yra prieplauka, kelias į Kingstauną. Verčiamasi turizmu.
Ermentruda Orleanietė

**Ermentruda Orleanietė** (; 823 m. rugsėjo 27 d. – 869 m. spalio 6 d.) – Karolio II Plikagalvio žmona, todėl ir Vakarų Frankijos karalienė bei Šventosios Romos imperatorienė. Orleano grafo Edo ir jo žmonos Engeltrudos duktė.

Ermentruda ištekėjo už Karolio 842 m. Jų vaikai:
* Judita Flandrė (823–869 m.), buvusi Vesekso karaliaus Etelvulfo (*Æthelwulf of Wessex*), jo sūnaus Vesekso karaliaus Etelbaldo (*Æthelbald of Wessex*) ir Flandrijos grafo Bodueno () žmona.
* Liudvikas II Mikčius (846–879 m.)
* Karolis Vaikas (847–866 m.)
* Lotaras (848–865 m.), vienuolis nuo 861 m, vėliau Sen Žermeno abatas
* Karlomanas (849–876 m.)
* Rotruda (852–912 m.), vienuolė
* Ermentruda (854–877 m.), vienuolė
* Hildegarda (g. 856, mirė ?)
* Gizela (857–874 m.)
* Godehilda (864–907 m.)

Ermentruda žinoma kaip talentinga siuvinėtoja ir besidomėjusi religijos pagrindais. Jos vyras jai perdavė Šelio abatiją (). Ji paliko vyrą po to, kai šis 866 m. mirtimi nubaudė jos maištingą brolį *Guillaume*, ir apsigyveno *Hasnon* abatijoje. Ermentruda buvo palaidota Šv. Deniso bazilikoje (Paryžius).

Image:Carloman I.jpg|Ermentruda palaidota greta Karlomano I (751–771 m.), Sen Deni  bazilika


## Nuorodos
* Dutton, P E, *Charlemagne’s Mustache*
* Riche, Pierre, *The Carolingians*
Inkaro stadionas

**„Inkaro“ stadionas** – buvusio Kauno „Inkaro“ klubo futbolo stadionas, esantis Veršvuose, į šiaurę nuo Raudondvario plento ir į vakarus nuo Kauno Veršvų gimnazijos. Sėdimų vietų žiūrovams nėra, aikštės veja nebloga. Išlikę žiūrovų tribūnų betoniniai karkasai, yra nedidelis buitinis pastatas, sargo namelis. Šiuo metu stadionu naudojasi Kauno futbolo mėgėjų klubai, vyksta Kauno apskrities futbolo federacijos varžybos. Stadione 1969 m. vyko vienerios Lietuvos futbolo taurės finalo rungtynės.

## Istorija

Stadionas pastatytas 1937 m. „Inkaro“ gamyklos sportininkams, ypač „Inkaro“ futbolo komandai. Sovietmečiu stadionas priklausė „Inkaro“ kombinatui, buvo laikomas prestižiniu. „Inkaro“ stadione kelią į didįjį sportą pradėjo Lietuvos futbolo legendos Gintautas Kalėdinskas, Benjaminas Zelkevičius, Valdas Ivanauskas ir daugelis kitų pripažintų meistrų.

2009 m. LFF III lygos namų rungtynes čia žaisdavo „Švaito“ komanda. Taip pat čia treniruodavosi I lygos Kauno „Atleto“ ir „Kauno Jėgerių“ komandos, jauni žaidėjai. Apie 2010 m. čia žaisdavo veteranų ir jaunimo komandos. Žiūrovams buvo cementiniai blokai ir apleisti suoliukai.

Buvęs vienas geriausių miesto stadionų po privatizacijos tapo apleistas. Jis perėjo su žlugusiu EBSW koncernu siejamų struktūrų žinion, bendrovei „Corporate Property Holding“, privatiems asmenims. Kauno miesto savivaldybės Kūno kultūros ir sporto skyriaus pažadai perimti stadioną visuomenės poreikiams nebuvo neįgyvendinti. Stadiono aplinką tvarkė gyventojai.

2023 m. atsirado stadiono nuomininkas, aikštė buvo truputį aptvarkyta.

## Finalai

## Šaltiniai
Renegatas

**Renegatas** ()  – 1987 m. italų sukurta veiksmo komedija, kurioje pagrindinius vaidmenis atlieka Terensas Hilas ir jo įsūnis Rosas Hilas. 

Tai antrasis ir paskutinis jų bendras pasirodymas kine po juostos Donas Kamilo. Rosas turėjo vaidinti ir paskesniame Terenso Hilo filme Laimingasis Lukas, tačiau 1990 m., būdamas 16, jis žuvo automobilio avarijoje. 

## Pagrindiniai aktoriai

: *Aktorius – vaidmuo*
* Terence Hill – Lukas (Renegatas)
* Ross Hill – Metas 
* Robert Vaughn – Losonas   
* Norman Bowler – Briedis 
* Royce Clark – šerifas    

## Turinys

Lukas ir Briedis – buvę armijos draugai, kurių keliai išsiskyrė. Lukas klajoja vienas po šalį su džipu ir žirgu, vardu Džo Braunas, bei įvairiais būdais ieško galimybių užsidirbti. Tuo tarpu Briedis pakliūna į kalėjimą ir prašo Luką pasirūpinti jo paaugliu sūnumi Metu. Briedis laimėjo kortomis žemės sklypą su namu Arizonoje ir nori, kad Lukas su Metu ten pabūtų keletą metų, kol šis taps pilnametis.

Komplikuotas paauglys puikiai valdo peilį, bičiuliaujasi su rokeriais ir pradžioje nepatikliai žiūri į tėvo draugą, tačiau kelionėje patirti išbandymai priverčia juodu pradėti gerbti vienas kitą.

Arizonoje jų laukia religinei bendruomenei priklausantys kaimynai ir Juristo vadovaujami žmonės, norintys nupirkti žemę bei įkurti čia naują miestą. Nusprendęs pasipriešinti šiems planams, Lukas susiduria su praeities šešėliais iš tarnybos armijoje laikų.
Visada pasiruošę

**Visada pasiruošę** ()  – 1983 m. italų sukurta veiksmo komedija, kurioje pagrindinius vaidmenis atlieka Terensas Hilas ir Badas Spenceris. 

## Pagrindiniai aktoriai

: *Aktorius – vaidmuo*
* Terence Hill – Rosko Freizeris / agentas Steinbergas
* Bud Spencer – Dagas O‘Riordanas / agentas Meisonas 
* Buffy Dee – K1   
* David Huddleston – Tigras  
* Riccardo Pizzuti – Spaideris 
* Faith Minton – Spaiderio padėjėja

## Turinys

Pakelės užeigoje susipažinę Rosko ir Dagas netrukus įsivelia į nemalonumus ir priversti sprukti nuo policijos. 

Oro uoste jie pasinaudoja svetimais vardais, neįtardami, kad užėmė slaptosios tarnybos agentų vietą ir nuo pat tos akimirkos tapo nusikaltėlių taikiniu. Lėktuve jiems perduodamas lagaminas su pinigais, o atskridus į Majamį, yra pristatomi viršininkui pravarde Tigras. Bičiuliai norėtų kaip nors dingti, tačiau, kaip agentai, gauna užduotį išsiaiškinti , kokį nusikaltimą planuoja paslaptingasis veikėjas slapyvardžiu K1. 

Kadangi jiems implantuojami siųstuvai, Rosko ir Dagas neturi kitos išeities kaip tik imtis pavojingos užduoties, tikėdamiesi, kad, ją įvykdę, galės saugiai pasišalinti su pilnu pinigų lagaminu.
F.A.M.E. apdovanojimas

**F.A.M.E. apdovanojimas** () – 2006 m. įsteigtas apdovanojimas, skiriamas pornografijos kino pramonės atstovams. Jį įkūrė suaugusiems skirtas žurnalai „Genesis“ ir „AVN“, kino kompanija „Adam & Eve“ ir DVD paštu pristatymo tarnyba „WantedList“.

Šio apdovanojimo nugalėtojus lemia žiūrovų balsai.

Nugalėtojai yra skelbiami Los Andžele vykstančio erotikos šou metu.

## Nuorodos
* Oficiali svetainė
F.O.X.E. apdovanojimas

**F.O.X.E. apdovanojimas** () – apdovanojimas, nuo 1990 m. skiriamas pornografijos kino pramonės atstovams. „FOXE“ taip pat yra organizacija, kurią įkūrė režisierius William Margold bei aktorė Viper, kovojanti prieš pornografijos cenzūrą.

Ceremonijos metu apdovanojimai yra skiriami 4 kategorijose:
* Mėgstamiausias aktorius (Male Fan Favorite)
* Mėgstamiausia aktorė (Female Fan Favorite)
* Geriausia naujokė (Video Vixen)
* nereguliariai teikiamas apdovanojimas (Fan of the Year)

Nuo 2002 m. įvykusios ceremonijos kartais yra apdovanojami aktoriai už karjeros pasiekimus (kategorija „Broast“).

## Nuorodos
* Oficiali svetainė
Jaroslavas Jakšto

**Jaroslavas Jakšto** (g. 1980 m. rugpjūčio 7 d. Vilniuje) – Lietuvos boksininkas, olimpietis.

## Biografija
2004 m. Kroatijoje vykusiame Europos bokso čempionate Jakšto pelnė bronzos medalį. Tais pačiais metais sportininkas debiutavo 2004 m. vasaros olimpinėse žaidynėse, kuriose pateko į antrąjį raundą. 2008 m. vasaros olimpinėse žaidynėse Jakšto pasiekė ketvirtinalius, bet iš kovos dėl medalių turėjo pasitraukt dėl kojos traumos.

;Olimpiniai turnyrai

## Šaltiniai
FICEB apdovanojimas

**FICEB apdovanojimas** () – apdovanojimas, skiriamas pornografijos kino pramonės atstovams. Renginys vyksta Barselonoje, tarptautinio erotinių filmų festivalio metu.

Pirmieji apdovanojimai buvo įteikti 1992 m. Nuo 1997 m. ceremonija vyko greta esančiame Ljobregato l'Hospitalete. 2005 m. renginį pripažino vietinė Katalonijos valdžia, tačiau 2006 m. Ljobregato l'Hospitaleto savivaldybė nepratęsė sutarties su festivalio rengėjais, reikalaudama ieškoti jam kitos vietos.

Šis apdovanojimas Europoje yra laikomas mažiau vertingu nei Hot d’Or.

„FICEB“ apdovanojimai skirstomi į 3 kategorijas:
* Ninfa (heteroseksualiems aktoriams bei filmams)
* HeatGay (homoseksualiems)
* Tacón de Aguja (BDSM ir fetišo stiliui)

## Nuorodos
* Oficiali svetainė
Negotynas

**Negotynas** () − ežeras Lenkijoje, Varmijos Mozūrų vaivadijoje, Mozūrijos ežeryne.

Ežero plotas 26,04 km², ilgis 10,8 km, plotis iki 4,8 km. Negotynas yra 115,7 m aukštyje virš jūros lygio. Didžiausias gylis − 40 m. Kranto linija mažai vingiuota, krantai žemi, kai kur apaugę mišku. Yra 3 salos. Šiaurėje jungiasi su Kisainio, pietuose – su Jagudžio ežerais. Šiauriniame krante įsikūręs Lėcius.

## Šaltiniai
Ansgarda Burgundė

**Ansgarda Burgundė** (; 826–880 ar 882 m.) – Akvitanijos karalienė, Akvitanijos karaliaus Liudviko II Mikčiaus žmona. Liudvikas II vėliau tapo Vakarų Frankijos karaliumi, bet Ansgarda tada jau nebebuvo jo žmona. Ansgarda buvo *Hardouin* Burgundo duktė. Ji už Liudviko II ištekėjo slapčiomis, kol šis dar nebuvo karalius. Du jos sūnūs tapo Vakarų Frankijos karaliais (Liudvikas III ir Karlomanas II).

Ištekėdama už Liudviko Ansgarda buvo 36 m. amžiaus, Liudvikas tada buvo tik 16 m. Liudviko tėvas Karolis II Plikagalvis norėjo apvesdinti sūnų už Adelaidos Paryžietės, tad siekė, kad popiežius anuliuotų pirmąją sūnaus santuoką. Tai jam pasisekė, ir 878 m. Adelaidė ištekėjo už Liudviko II.

879 m. Liudvikas II Mikčius mirė, tad Ansgarda ėmėsi siekti, kad jos sūnūs užimtų Vakarų Frankijos sostą. Tam ji siekė, kad jos prievartinės skyrybos būtų peržiūrėtos. 879 m. rugsėjo 17 d. Adelaidė Paryžietė jau po vyro mirties pagimdė sūnų, tad Ansgardos sūnų teisės į sostą buvo smarkiai pakirstos.

Ansgarda ir jos sūnūs kėlė abejones Adelaidės santuokos teisėtumu, kaltino ją neištikimybe. Jų veikla baigėsi tuo, kad sūnūs Liudvikas ir Karlomanas kartu užėmė Vakarų Frankijos sostą, tačiau abu mirė nepalikę palikuonių. Po ilgos kovos Adelaidė irgi pasiekė savo, ir jo sūnus Karolis tapo karaliumi, žinomu kaip Karolis III Naivusis.

Po šių politinių kovų Ansgarda tapo mažai žinoma, net jos mirties data nėra tiksliai žinoma.
Helensburgas

**Helensburgas** ( ) – miestas Argailo ir Bjuto srityje, Škotijoje. Išsidėstęs vakarinėje šalies dalyje.

Anksčiau priklausė Dambartono apskričiai, bet 1996 m. vietinės valdžios iniciatyva buvo reorganizuotas. Iki 1975 m. priklausė Danbartonšyrui.

Įkurtas 1776 m., tuo metu kai seras Džeimsas Kolkuhaunas (*Sir James Colquhoun*) pastatė kurortą šalia *Ardencaple* pilies. Pavadintas jo žmonos *Helen* garbei.

## Galerija

Vaizdas:Helensburgh 5 December 2010.jpg|Vaizdas iš Grinoko


## Šaltiniai
Aleksandra Gulbinskienė

**Aleksandra Majauskaitė-Gulbinskienė** (g. 1925 m. rugpjūčio 24 d. Skuode) – Lietuvos istorikė.

## Biografija
1949 m. baigė Kauno valstybinį universitetą. 1949–1950 m. dėstė SSKP istoriją Kauno universitete, 1950–1953 m. Kauno politechnikos institute. 1953 m. istorijos mokslų kandidatė. 1953–1980 m. dėstė Lietuvos žemės ūkio akademijoje, 1953–1969 m. Marksizmo-leninizmo katedros, 1969–1980 m. SSKP istorijos ir mokslinio komunizmo katedros vedėja; 1955 m. docentė. Nuo 1980 m. dėstė Kauno politechnikos institute.

1963–1967 m. LSSR AT deputatė.

## Bibliografija


* Mokslinis-ateistinis auklėjimas mokykloje / Aleksandra Gulbinskienė, Vincas Petronis. – Kaunas: Valstybinė pedagoginės literatūros leidykla, 1959. – 64 p.
* Kovingas partijos žodis: komunistinės spaudos vaidmuo kovoje prieš fašizmą Lietuvoje (1927–1940). – Vilnius, 1960. – 148 p.: iliustr.
* Kaunas: jo praeitis, dabartis ir ateitis / Aleksandra Gulbinskienė, Vincas Černeckis, Petras Kežinaitis. – Vilnius, 1960. – 144 p.
* *Каунас* / Aleksandra Gulbinskienė, Vincas Černeckis, Petras Kežinaitis. – Vilnius: Valstybinė politinės ir mokslinės literatrūros leidykla, 1962. – 174 p.: iliustr.
* Mokslas ir religija: paskaita / Aleksandra Gulbinskienė, Albinas Griška. – Kaunas, 1963. – 17 p.
* Kaunas: vadovas / Stasys Abramauskas, Vincas Černeckis, Aleksandra Gulbinskienė. – Vilnius: Mintis, 1968. – 239 p.: iliustr.
* Apie Tarptautinio komunistų ir darbininkų partijų pasitarimo pagrindinius rezultatus. – Vilnius, 1969. – 21 p.
* Pasaulio moterų kova už socialinę pažangą: medžiaga lektoriui. – Vilnius: Žinija, 1974. – 16 p.
* Kovo 8-oji – tarptautinė moters diena: medžiaga lektoriui. – Vilnius: Žinija, 1976. – 11 p.
* Didysis Spalis ir moteris: medžiaga lektoriui. – Vilnius; Žinija, 1977. – 10 p.
* Rekomendacijos kaip klausyti ir recenzuoti paskaitą. – Vilnius: Žinija, 1978. – 14 p.
* Apie lenininius partinės propagandos principus: medžiaga lektoriui. – Vilnius: Žinija, 1980. – 12 p.
* Metodinės rekomendacijos ruošiantiems ir skaitantiems paskaitas. – Kaunas, 1982. – 22 p.
* Kovo 8-oji – tarptautinė moters diena: medžiaga lektoriui. – Vilnius: Žinija, 1983. – 14 p.
* Nacionalinių santykių TSR Sąjungoje raidos klausimai: metodinė medžiaga partinio mokymo propagandistams / Aleksandra Gulbinskienė, Jadvyga Černiuvienė; LKP Kauno komiteto politinio švietimo namai. – Kaunas, 1984. – 46 p.
* Kad lektoriaus žodis būtų veiksmingesnis: medžiaga lektoriui. – Vilnius: Žinija, 1985. – 16 p.
* Patarimai jaunajam lektoriui. – Vilnius: Žinija, 1988. – 67 p.


## Šaltiniai
Kaitnas

**Kaitnas** (, ) – istorinė Škotijos sritis. Dabar teritorija įeina į Hailando sritį. Administracinis ir kultūrinis centras – Vikas.

Teritorijoje gyveno keltai, vėliau piktai, kurie prijungė šią teritoriją į savo karalystę. X amžiuje gyventa norvegų.
Hailandas ir salos

**Hailandas ir salos** () – Škotijos aukštumos kartu su Orknio, Šetlando salomis bei Išoriniais Hebridais.

Hailando ir salų regionas kartais apibūdinamas kaip ta vieta, kurioje buvo priimtas 1886 m. Krofterių aktas (). Sritį sudaro aštuonios grafystės:

* Argailas
* Kaitnas
* Invernesšyras
* Neirnšyras
* Orknio salos
* Rosas ir Stratspėjus
* Šetlando salos
* Saterlandas
Adelaida Paryžietė

**Adelaida Paryžietė** (; g. apie 850–853 m. – m. 901 m. lapkričio 10 d.) – Vakarų Frankijos karalienė, Liudviko II Mikčiaus žmona. Karolio III Naiviojo motina.

## Gyvenimas
Adelaida buvo Paryžiaus grafo palatino Adalardo Paryžiečio duktė. Jos prosenelis buvo Paryžiaus grafas Bego Paryžietis. Jos prosenelė Alpaisa, Bego žmona, buvo karaliaus Liudviko I Pamaldžiojo ir Teodelindos Sensietės dukra pavainikė.

Vakarų Frankijos karalius Karolis II Plikagalvis išrinko Adelaidą kaip būsimą savo sūnaus ir įpėdinio Liudviko žmoną. Tam trukdė Liudviko santuoka, jis slaptomis prieš tėvo valią buvo vedęs Ansgardą Burgundę. Tuo metu Ansgarda ir Liudvikas jau turėjo 2 vaikus (būsimieji Liudvikas III ir Karlomanas II), Karolis suagitavo popiežių Joną VIII panaikinti jo sūnaus Liudviko santuoką. O tada, 875 m. vasarį, Karolis II apvesdino savo sūnų ir Adelaidą Paryžietę.

Tačiau ši santuoka buvo ginčijama dėl poros artimos kraujo giminystės. 878 m. rugsėjo 7 d. popiežius karūnavo Liudviką II, kuris praeitais metais buvo paveldėjęs Vakarų Frankijos sostą po tėvo mirties, bet atsisakė karūnuoti Adelaidą.

879 m. balandžio 10 d. Liudvikas II Mikčius mirė Kompjenėje, ir tada jis ir Adelaida neturėjo įpėdinių. Tačiau Adelaida tuo metu buvo nėščia, ir po vyro mirties, 879 m. rugsėjo 17 d., pagimdė sūnų Karolį, būsimąjį karalių Karolį III Naivųjį. Šio vaiko gimimas sukėlė konfliktą tarp Adelaidos ir ankstesniosios išskirdintos žmonos Ansgardos. Ansgarda ir jos sūnūs kaltino Adelaidą neištikimybe. Adelaida savo ruožtu irgi ginčijo Ansgardos sūnų teises į sostą. Ansgardos sūnūs Liudvikas ir Karlomanas II visgi paveldėjo sostą ir tapo karaliais – valdė abu vienu metu (diarchija), tačiau gana greitai (882 ir 884 m. spalį) mirė nepalikdami palikuonių. Tada dėl Vakarų Frankijos sosto varžėsi Paryžiaus grafas Edas ir Karolis III Storasis.
 
Karolis Naivusis 898 m. spalį užėmė tėvo sostą, o jo motina padėjo jį karūnuoti.

Adelaida Paryžietė mirė 901 m. lapkričio 10 d. Lane (*Laon*). Palaidota *Saint-Corneille* abatijoje Kompjenėje (Pikardija).

## Vaikai
# Ermentruda – g. apie 875/878 m.
# Karolis III Naivusis – g, 879 m. rugsėjo 17 d. Vakarų Frankijos karalius (valdė 898–923 m.).

## Šaltiniai
Daugirdas Šemiotas

**Daugirdas Šemiotas** (g. 1983 m. gegužės 20 d.) – Lietuvos boksininkas, olimpietis.

## Biografija
1999 m. Daugirdas Šemiotas dalyvavo pasaulio jaunimo čempionate, kuriame užėmė penktąją vietą, 2000 m. Europos jaunimo čempionate (Sarajeve) užėmė antrą vietą ir pelnė sidabro medalį. 2004 m. Europos olimpiniame atrankiniame turnyre,  užėmė trečią vietą ir į olimpiadą nepateko. 2007 m. JAV vykusiame pasaulio čempionate Šemiotas pelnė bronzos medalį. Po metų boksininkas debiutavo 2008 m. vasaros olimpinėse žaidynėse ir pralaimėjo Kazachstano atstovui.

## Apdovanojimai
*Riterio kryžiaus ordinas „Už nuopelnus Lietuvai“

## Šaltiniai
Ryšys per piceriją

**Ryšys per piceriją** – 1985 m. italų režisieriaus Damiano Damiani sukurtas kriminalinis filmas apie Sicilijos mafiją.

## Siužetas

Mario Aloja trumpam atvyksta iš JAV, kur turi nuosavą piceriją, į gimtąjį Palermą, kur gyvena jo jaunesnis brolis Mikelė. Iš tiesų Mario yra nusamdytas nužudyti vieną teisėją, o pagalbininku nori įkalbinti tapti brolį. 

Vis dėlto Mikelė nėra nusikaltėlis ir nors brolio siūlomi pinigai leistų jam pradėti gyvenimą su mylima mergina, jis apsispręsti ar padėti broliui, kuris bus nubaustas mirtimi už užduoties neįvykdymą, ar perspėti policiją apie planuojamą nusikaltimą.

## Pagrindiniai aktoriai
: *Aktorius – vaidmuo*
* Michele Placido – Mario Aloja
* Mark Chase – Mikelė Aloja 
* Simona Cavallari – Sesilija    
* Massimo de Francovich – generalinis prokuroras Santa Liučija
* Renato Mori – komisaras Džovanis Astarita
* Ida Di Benedetto
* Adriana Russo

## Apdovanojimai

## Nuorodos
* Filmo aprašymas imdb.com svetainėje
Virtualus ginklas

**Virtualus ginklas** () – 1997 m. sukurta fantastinė nuotykių komedija, kurioje pagrindinį vaidmenį atliko aktorius Terensas Hilas.

## Pagrindiniai aktoriai
: *Aktorius – vaidmuo*
* Terence Hill – Skimsas
* Marvelous Marvin Hagler – Maikas
* Giselle Blondet – Čelo
* Jennifer Martinez – Lili
Policininko Maiko vaidmenį filme atlikęs Marvelous Marvin Hagler 1980–1987 m. buvo pasaulio vidutinio svorio bokso čempionu.

## Turinys

Policininkas Skimsas po 7 metų grįžta į Majamį, kur vėl susitinka buvusį kolegą Maiką. Vos pasirodžius mieste, jį pradeda medžioti nusikaltėliai. Skimsas priverstas nakvoti policijoje, bet pamažu įsitraukia į vis artimesnius santykius su žuvusio porininko žmona Čelo, kurios dukra Lili puikiai išmano kompiuterius.

Netrukus Skimsui ir Maikui pavyksta išaiškinti nusikaltėlius, turinčius naujos kartos sprogmenis, valdomus ultragarsu. Jiems įsilaužus į sandėlį, nuaidi sprogimas, po kurio išsigelbėja tik Maikas.

Visi gedi žuvusio Skimso, tačiau šis netikėtai pradeda rodytis artimiausiems žmonėms kaip holograma, kuri gali pajudinti daiktus ir, kompiuterio modemo pagalba, persikelti iš vienos vietos į kitą.

Kai nusikaltėliai pagrobia Lili, ši gauna galimybę prisijungti prie kompiuterio ir Skimsas atskuba į pagalbą. Nusikaltimą išaiškinus, Skimsas netikėtai dingsta.

Pasirodo, iš tiesų jis nežuvo, o, gelbėtojams radus kūną ir jį reanimavus, vėl sugrįžo į realų gyvenimą.
Jorkšyras ir Hamberis

**Jorkšyras ir Hamberis** () – vienas iš regionų Anglijoje. Yra  dėl statistinių tikslų. Regionas apima daugiausiai istorinę Jorkšyro teritoriją. Šiaurėje ribojasi su Šiaurės Rytų Anglija, vakaruose su Šiaurės Vakarų Anglija, pietuose su Vidurio Rytų Anglija, rytuose regiono krantus skalauja Šiaurės jūra. 2011 m. duomenimis, regiono gyventojų sk. siekia 5 284 000.

## Miestai
Regione yra septyni miestai, turintys miesto (*city*) statusą: Bradfordas, Kingstonas prie Halo, Lidsas, Riponas, Veikfildas, Šefildas ir Jorkas. Taip pat yra ir daugybė mažesnių miestų ir miestelių, kaip Donkasteris, Grimsbis, Halifaksas, Hadersfildas ir Skantorpas. Lidsas yra didžiausias regione, jo gyventojų skaičius siekia pusantro milijono. Be to, Lidsas yra vienas didžiausių finansų centrų Jungtinėje Karalystėje. Šefildas yra antras pagal dydį, turintis didžiulį pramoninį centrą. Bradfordas tradiciškai laikomas tekstilės centru. Kingstone prie Halo įsikūręs pagrindinis regiono uostas. Šie miestai išaugo industrinės revoliucijos metu. Regione yra senų, istorinių miestų, tokių kaip Veikfildas ir Jorkas.
Rytų Midlandsas

**Rytų Midlandsas** () – vienas iš regionų vidurio Anglijoje, arba Midlandse. Yra  dėl statistinių tikslų. Regionas apima Notingamšyrą, Derbišyrą, Lesteršyrą, Rutlandą, Nortamptonšyrą ir didelę dalį Linkolnšyro.

## Geografija
Aukščiausias taškas regione yra Kinder Skauto plynaukštė Pik Distrikto nacionaliniame parke. Jos aukštis yra 636 m virš jūros lygio. Geografinis Anglijos centras yra vakarų Lesteršyre. Apie 88 % regiono užima kaimo vietovės.

Didžiausi Rytų Midlandso miestai: Notingemas, Lesteris, Derbis, Česterfildas, Keteringas, Linkolnas, Lafborou, Mensfildas ir Nortamptonas. Lestris yra didžiausias regiono miestas.
Derbišyras

**Derbišyras** () – grafystė Rytų Midlandse, Anglijoje. Didžioji dalis Pik Distrikto nacionalinio parko patenka į Derbišyro teritoriją. Grafystės šiaurėje stūkso Peninai. Šiaurės vakaruose ribojasi su Didžiuoju Mančesteriu, Vakarų Jorkšyru šiaurėje, Pietų Jorkšyru šiaurės rytuose, Notingamšyru rytuose, Lesteršyru pietryčiuose, Stafordšyru vakaruose ir pietvakariuose bei Češyru vakaruose. 2003 m. *Ordnance Survey* duomenimis, *Church Flatts* ferma buvo toliausiai nutolusi nuo jūros Didžiojoje Britanijoje.

## Šaltiniai
Investuok Lietuvoje

VšĮ **Investuok Lietuvoje** – tiesioginių užsienio investicijų plėtros agentūra prie Lietuvos ūkio ministerijos, siekianti didinti Lietuvos ekonomikos konkurencingumą, investicinį patrauklumą ir šalies žinomumą pasaulyje. Agentūra teikia informaciją ir konsultacijas užsienio bendrovėms, ieškančioms būdų optimizuoti veiklą, pasiekti naujas rinkas arba didinti užimamų rinkų dalį.

Įsteigta 2009 m. LEPA išskaidžius į VšĮ „Versli Lietuva“ ir VšĮ „Investuok Lietuvoje“.

## Generaliniai direktoriai
* 2010–2012 m. Mantas Nocius
* 2012–2014 m. Milda Dargužaitė
* 2014–2015 m. Arvydas Arnašius
* 2015-2021 m. Mantas Katinas
* Nuo 2021 m. Elijus Čivilis

## Šaltiniai

## Nuorodos

* Svetainė
Giedrė Labuckienė

**Giedrė Paugaitė–Labuckienė** (g. 1990 m. liepos 15 d. Mažeikiuose) – Lietuvos krepšininkė, rungtyniaujanti sunkiojo krašto puolėjo pozicijoje.

2020 m. liepos pradžioje pasirašė sutartį su Ispanijos Žironos „Spar Citylift“ klubu. 2021 m. balandžio pabaigoje pratesė kontratą dar dviems metams. 2024 m. birželio pradžoje, po keturių metų Žironos komandoje, sugrįžo į Lietuvą ir pasirašė sutartį su Vilniaus „Kibirkšties“ klubu.

## Pasiekimai
* 2006 m. Europos merginų krepšinio U-16 čempionatas 3 vieta
* 2006 m. Lietuvos Moterų krepšinio lygos 1 vietos laimėtoja
* 2008 m. Europos merginų krepšinio U-18 čempionatas 1 vieta
* 2010, 2011 m. Lietuvos Moterų krepšinio lygos čempionė
* 2015 m. Baltarusijos čempionė
* 2023 m. Europos žaidynių 3x3 krepšinio čempionė

## Nuorodos
* Profilis www.basketnews.lt;
* Profilis www.basketlfb.fr (pra.);
* Profilis www.fiba.com (ang.) ;

## Šaltiniai
Antanas Abrutis

**Antanas Abrutis** (g. 1969 m. liepos 5 d. Panotėniuose, Skuodo raj.) – Lietuvos sportininkas galiūnas, jėgos trikovininkas, tarptautinės klasės sporto meistras.

## Biografija

1997–1999 m. atletinės gimnastikos klubo „Mažeikių švyturys“ treneris, 1990 m. Mažeikių rajono jėgos trikovės pirmenybių II vietos, varžybų „Žemaitijos galiūnas“ I vietos (1997 m. Mažeikiai), turnyro „Mažeikiai 2000“ I vietos laimėtojas. 2012 m. Rumšiškėse vykusiame Lietuvos čempionato pirmajame etape užėmė trečiąją vietą.

### Jėgos trikovės rekordai

* Pritūpimas su štanga: 370 kg
* Štangos spaudimas gulint: 230 kg
* Atkėlimas: 400 kg

### Pasiekimai

* 2009 m. Lietuvos galiūnų čempionatas 5 vieta
* 2009 m. Lietuvos galiūnų komandinis čempionatas 3 vieta
* 2008 m. Pasaulio galiūnų taurė 2007: Irkuckas 9 vieta
* 2007 m. Pasaulio galiūnų komandinis čempionatas 2007 4 vieta
* 2007 m. Pasaulio galiūnų taurė 2007: Ryga 6 vieta
* 2006 m. Pasaulio galiūnų taurė 2006: Ryga 7 vieta
* 2006 m. Pasaulio galiūnų taurė 2006: Minskas 4 vieta
* 2006 m. Pasaulio galiūnų taurė 2006: Fiurstenfeldbrukas 6 vieta
* 2006 m. Pasaulio galiūnų taurė 2006: Maskva 7 vieta
* 2006 m. Pasaulio galiūnų taurė 2006: Viena 4 vieta
* 2005 m. Pasaulio galiūnų taurė 2005: Minskas 3 vieta
* 2005 m. Pasaulio galiūnų taurė 2005: Veksfordas 1 vieta
* 2005 m. Pasaulio galiūnų taurė 2005: Jorkšyras 12 vieta
* 2005 m. Pasaulio galiūnų taurė 2005: Denveris 9 vieta
* 2005 m. Pasaulio galiūnų taurė 2005: Bad Hioringas 7 vieta
* 2005 m. Pasaulio galiūnų taurė 2005: Leidismitas 12 vieta
* 2001 m. Lietuvos galiūnų čempionatas 1 vieta
* 2000 m. Lietuvos galiūnų čempionatas 3 vieta
* 1999 m. Lietuvos galiūnų čempionatas 3 vieta

## Nuorodos

* Profilis World Strongman Federation (ang.) ;
* Lietuvos galiūnų federacija – Antanas Abrutis ;
* Lietuvos galiūnų federacija – Lietuvos galiūnų komandinis čempionatas ;
* Antanas Abrutis sužibėjo Latvijoje;
* Galiūnas Antanas Abrutis Airijoje demonstravo puikią sportinę formą;

## Šaltiniai
Edas I

**Edas I** (; ; g. apie 852 m. – m. 898 m. sausio 1 d.) – Vakarų Frankijos karalius (valdė 888–898 m.), Frankų hercogas ir Paryžiaus grafas. Edas buvo Anžu grafo Roberto Stipriojo sūnus, t. y., priklausė Robertjenų giminei.

## Kilmė
Edas buvo vyriausiasis Frankų hercogo ir Neustrijos markizo Roberto Stipriojo sūnus. Robertas stiprusis yra Robertjenų giminės, kuriai priskiriamas ir Edas, pradininkais. 866 m. Robertas Stiprusis mirė. Edas Neustrijos markizo titulą gavo 886 m., mirus Hugui Abatui, kuris Neustrijos markizu tapo 866 m., po Roberto Stipriojo mirties padalinus jo valdas.

Edas 890–894 m. buvo Paryžiaus grafas. Edas taip pat buvo ir Turo St. Martino abatijos abatgrafas.

Edas vedė Teodratą iš Trua (*Théodrate of Troyes*). Jų sūnūs buvo:
* Arnulfas (gimęs apie 885 m.),
* Gi (*Guy*; gimęs apie 888 m.).
Abu sūnūs mirė nesulaukę 15 m.

## King

Už kovinius įgūdžius ir narsą atremiant Vikingų atakas 885–886 m. Paryžiaus apgultyje vakarų frankai 888 m. Edą po imperatoriaus Karolio Storojo nušalinimo išrinko savo karaliumi.
Edą 888 m. vasarį Kompjenėje karūnavo Senso arkivyskupas Valteris.

Edas toliau kovojo su vikingais, ties *Montfaucon-d’Argonne* juos sutriuškino, tačiau netrukus įsivėlė į kivirčus su galingais didikais, palaikiusiais Karolio Naiviojo pretenzijas į Vakarų Frankijos sostą.

889 ir 890 m. Edas suteikė Manresos grafystei ypatingų privilegijų. Manresa buvo priešakinėse linijose atremiant iš pietų besiveržiančius maurus, todėl Manresai buvo suteikta statyti gynybinius bokštus, vadinamus *manresanas* ar *manresanes*. Ši privilegija suteikė Manresos grafystei savitumo, kuriuo ji du šimtmečius ir skyrėsi nuo gretimų žemių.

Siekdamas palaikymo Edas pripažino Rytų Frankijos karaliaus Arnulfo Karinto viršenybę. Tačiau 894 m. Arnulfas pareiškė palaikąs Karolį Naivųjį, ir po konflikto, trukusio trejus metus, Edas buvo priverstas susitarti su varžovu ir perdavė regioną šiauriau Senos jo valdžiai.

Edas mirė 898 m. sausio 1 d. *La Fère* miestelyje.

## Nuorodos
Hampšyras

**Hampšyras** () – grafystė pietinėje Anglijoje. Grafystės administracinis centras – Vinčesteris, kuris kadaise buvo Anglijos sostinė. Hampšyras yra gausiausiai gyvenama ceremoninė grafystė Jungtinėje Karalystėje, neskaitant metropolinių grafysčių, kaip kad Vakarų Midlandsas. Hampšyras garsėja tuo, kad čia buvo įkurtas šalies Karališkasis laivynas, sausumos ir oro pajėgos. Hampšyras vakaruose ribojasi su Dorsetu, šiaurės vakaruose su Viltšyru, šiaurėje su Berkšyru, šiaurės rytuose su Sariu ir rytuose su Vakarų Saseksu. Iš pietų grafystės krantus skalauja Lamanšo sąsiauris, kuriame netoli šalies krantų išsidėsčiusi Vaito sala.

Hampšyras yra didžiausia grafystė Pietryčių Anglijoje. Didžiausias grafystės plotas buvo 1889 m., tuomet Hampšyras buvo 5-tas pagal dydį Anglijoje. Dabar grafystė apima daugiau kaip 3700 km² plotą.

Hampšyras nuo seno garsėjo laivyba, du didžiausi Anglijos uostai, Portsmutas ir Sautamptonas, yra įsikūrę grafystės pakrantėje. Čia gyveno rašytojai Džeinė Ostin ir Čarlzas Dikensas.

## Didžiausi miestai
Tūkst. gyventojų, 2001 m.
* Sautamptonas – 244,2
* Portsmutas – 207,1
* Beizingstokas – 90,1
* Gosportas – 69,3
* Voterluvilis – 63,5
* Olderšotas – 58,1
* Farnboras – 57,1
* Feramas/Portčesteris – 56
* Istlis – 52,8
* Andoveris – 52
* Havantas – 45,4
* Vinčesteris – 41,4
* Flitas – 32,7
Jeff Richmond

**Jeffrey Wayne „Jeff“ Richmond** (g. 1961 m. sausio 7 d. Ohajuje, Jungtinėse Valstijose) – amerikiečių kompozitorius, aktorius, televizijos prodiuseris, režisierius. Ričmondas sukūrė muziką žinomam serialui „30 Rock“, taip pat režisavo ir keletą jo serijų. Komediją sukūrė ir pagrindinį vaidmenį atliko Ričmondo žmona Tina Fey.

## Gyvenimas ir karjera
Ričmondas gimė ir užaugo Ohajuje, Jungtinėse Valstijose. Baigė Džeimso Garfyldo vidurinę mokyklą Garetsvilio miestelyje. Vėliau mokėsi Kento universitete, kurį baigė aštunto dešimtmečio pabaigoje. Jau tada pradėjo kurti muziką įvairiems miuziklams.

Dirbo improvizacijų teatre „The Second City“, kuriame prisidėjo prie vaikų spektaklių režisavimo. Vėliau gavo darbą NBC televizijos šou „Saturday Night Live“. 2006 m. paliko šou ir pradėjo kurti muziką žmonos kurtai situacijų komedijai „30 Rock“. Seriale taip pat pasirodydavo kaip ir aktorius, atliko nežymų Alfonso Disperioso vaidmenį. 2010 m. pradžioje režisavo penkias serijas.

2008 m. sukūrė garso takelį filmui „Baby Mama“, kuriame pagrindinius vaidmenis atliko jo žmona Tina Fey ir aktorė Amy Poehler.

Ričmondas taip pat vaidino NBC pokalbių laidoje „Late Night with Conan O’Brien“. Joje atliko *Russian Hat Guy* vaidmenį.

## Asmeninis gyvenimas
Džefas Ričmondas yra vedęs už save dešimt metų jaunesnę garsią amerikiečių aktorę ir scenaristę Tina Fey. Jie susipažino kartu dirbdami improvizacijų klube „The Second City“ Čikagoje. Susituokė 2001 m. birželio 3 d. pagal Graikijos stačiatikių bažnyčios papročius; prieš tai susitikinėjo septynerius metus.

Pora turi dvi dukras, Alice Zenobia (g. 2005 m. rugsėjo 10 d.) ir Penelope Athena (g. 2011 m. rugpjūčio 10 d.).
Teodrata iš Trua

**Teodrata iš Trua** (; 868–903 m.) – Vakarų Frankijos karalienė, Vakarų Frankijos karaliaus Edo I žmona.

## Biografija
Tiksli Teodratos kilmė nėra žinoma, jos gyvenimo laikų šaltiniuose apie jos kilmę žinių neaptikta. Pagal *Europäische Stammtafeln* Teodrata buvo Lano grafo Adelramo II duktė ir galbūt Trua grafo Adelramo I anūkė.

884 m. Teodrata ištekėjo už Paryžiaus grafo Edo, kuris po 4 metų nuo vestuvių buvo karūnuotas kaip Vakarų Frankijos karalius. Tuo metu Karoliui Naiviajam, Liudviko II Mikčiaus ir Adelaidos Paryžietės (antrojo Liudviko II žmona) sūnui buvo neleista tapti karaliumi. Tik po Edo I mirties Karolis tapo Vakarų Frankijos karaliumi (Karolis III).

Po Edo I mirties Teodrata buvo ištekėjusi antrą kartą. Teodrata mirė, manoma, 1903 m. spalio 18 d.

## Santuokos ir vaikai
* Pirmasis vyras (santuoka 884–898 m.) buvo Vakarų Frankijos karalius Edas I. Su juo susilaukė šių vaikų:
** Arnulfas (885–898 m.),
** Gi (*Guy*; ~888 – 903 m.).
* Antrasis vyras buvo grafas Otonas.

## Nuorodos
Charibertas I

**Charibertas I** (apie 517 – 567 m. gruodžio mėn.) – Paryžiaus karalius iš Merovingų dinastijos, antrasis vyresnysis Chlotero I ir Ingundos sūnus. Jo vyresnysis brolis *Gunthar* mirė truputį anksčiau už jų tėvą. Chariberto vardas senojoje frankų kalboje reiškia „Šviečiantis armijoje“.

## Valdymas

Mirus tėvui ir Chilperikui I nepavykus pasisavinti jo palikimo, Charibertas I, suderinęs su broliais, padalijo Frankų valstybę į keturias dalis. Charibertui atiteko tai, kas buvo vadinama „Childeberto karalyste“, t. y. didysis Paryžiaus baseinas, prie kurio buvo prijungtos žymios Akvitanijos ir Provanso dalys. Be Paryžiaus, čia įėjo tokie miestai, kaip *Senlis, Melun*, Šartras, Tūras, Puatjė, *Saintes*, Bordo, bei Pirėnų miestai. Pagal savo sostinę ši teritorija įgijo Paryžiaus karalystės pavadinimą. Tai buvo geriausia frankų valstybės dalis, turtingiausia savo fiskais, patogiausia apsiginti. Be to, gaudamas Paryžių kaip sostinę, Charibertas tapo Chlodvigo kapo sergėtoju ir populiariojo Childeberto I charizmos paveldėtoju. Pavojus galėjo grėsti tik jo pietinėms valdoms, Akvitanijai, kurioje vis dar buvo stiprus vietinis autonomizmas.

Charibertui buvo gimusios dukterys, o vienintelis sūnus mirė netrukus po gimimo, todėl valstybė po jo mirties buvo padalinta jo broliams Chilperikui I, Sigebertui I ir Guntramui, tačiau Paryžius išliko bendra valda.

## Šaltiniai

* Bernard Bachrach. *Merovingian Military Organization, 481&ndash;751*. Minneapolis: University of Minnesota Press, 1971
*''Historia Francorum Books I-IX'' .
Arūnas Čiplys

**Arūnas Čiplys** (g. 1967 m. Mažeikiuose) – Lietuvos smiginio žaidėjas, tenisininkas. 2010 m. WDF pasaulio reitinge užėmė 10 vietą, tai aukščiausias Baltijos šalių smiginio sportininkų pasiekimas.

## Biografija

Prieš susidomėdamas smiginiu A. Čiplys buvo profesionalus tenisininkas ir treneris. Smiginį žaisti pradėjo 1999 metais. 2001 m. Lietuvos čempionate užėmė 10 vietą, o jau 2002 m. tapo Lietuvos čempionu.

### Pasiekimai

* 2012 m. Lietuvos čempionatas 2 vieta
* 2012 m. Latvijos atvirasis čempionatas 1 vieta
* 2012 m. WDF Europos taurė porinės varžybos 2 vieta
* 2011 m. Lietuvos čempionatas 2 vieta
* 2011 m. Estijos atvirasis čempionatas 2 vieta
* 2011 m. Baltijos taurės atvirasis čempionatas 1 vieta
* 2010 m. Lietuvos atvirasis čempionatas 1 vieta
* 2010 m. Baltijos taurės atvirasis čempionatas 1 vieta
* 2009 m. Lietuvos atvirasis čempionatas 2 vieta
* 2009 m. Estijos atvirasis čempionatas 1 vieta
* 2008 m. Lietuvos čempionatas 2 vieta
* 2008 m. Latvijos atvirasis čempionatas 1 vieta
* 2007 m. Lietuvos čempionatas 1 vieta
* 2006 m. Lietuvos čempionatas 1 vieta
* 2005 m. Lietuvos čempionatas 1 vieta
* 2004 m. Lietuvos čempionatas 2 vieta
* 2003 m. Lietuvos čempionatas 1 vieta
* 2002 m. Lietuvos čempionatas 1 vieta

## Nuorodos

* Teniso raketę pakeitė smiginio strėlyte;
* Arūnas Čiplys laimėjo pasaulio reitingo varžybas Trakuose ;
* Straipsniai www.santarve.lt;
* Profilis www.dartsdatabase.co.uk (ang.) ;

## Šaltiniai
Miuncheno technikos universitetas

**Miuncheno technikos universitetas** (, *TUM*, *TU München*) technikos universitetas Miunchene, Vokietijoje, Bavarijos žemėje. 

TUM studijuoja apie 32 000 studentų (2012 m.), dirba apie 9300 darbuotojų (profesorių, kitų dėstytojų, mokslo darbuotojų. TUM svarbią vietą užima inžinerija ir gamtos mokslai. Vokietijoje Miuncheno technikos universitetas garsėja tokiose srityse kaip mašinų inžinerija ir elektrotechnika.

## Nuorodos

* Oficiali svetainė (anglų, vokiečių k.)
Eliso sala

**Eliso sala** () – sala Niujorko Aukštupio įlankoje, į šiaurę nuo Laisvės salos. Priskiriama tiek Niujorko, tiek Džersio miestams. Salos plotas 11,1 ha, aukštis virš jūros lygio – 2,1 m.

Kadaise Eliso sala buvo vartai į Jungtines Valstijas milijonams imigrantų. Nuo 1892 iki 1954 m. saloje veikė judriausias šalies imigrantų patikros postas. Sala buvo gerokai išplėsta melioracijos būdu 1892–1934 m. Prieš tai daug mažesnėje natūraliai susidariusioje saloje buvo įsikūrusi Fort Gibsono karinė bazė, o vėliau joje buvo įrengta artilerijos baterija. 1965 m. sala buvo paskelbta Laisvės statulos nacionalinio paminklo dalimi, joje nuo 1990 m. veikia imigracijos muziejus.

2012 m. spalį praūžus uraganui „Sendi“ sala buvo uždaryta neapibrėžtam laikotarpiui.

## Šaltiniai
Mahé Drysdale

**Alexander Mahé Owens Drysdale** (g. 1978 m. lapkričio 19 d. Melburne, Australijoje) – Naujosios Zelandijos irkluotojas. Penkis kart pasaulio čempionas ir olimpinis čempionas.

## Biografija
Drysdale karjerą pasaulinio lygio varžybose pradėjo 2002 m. Iš pradžių rungtyniavęs Naujosios Zelandijos keturvietės valties nacionalinėje komandoje sportininkas pateko į 2004 m. vasaros olimpines žaidynes, kuriose kartu su komandos draugais užėmė penktąją vietą. Po metų sportininkas pradėjo varžytis vienvietėse valtyse ir tais pačiais metais tapo pasaulio čempionu. Vėliau šį titulą sportininkas apgynė dar keturis kartus (2006 m., 2007 m., 2009 m., 2011 m.). 2008 m. vasaros olimpinių žaidynių atidarymo ceremonijoje Drysdale buvo Naujosios Zelandijos vėliavnešys. Toje pačioje olimpiadoje sportininkas pelnė bronzos medalį. 2012 m. vasaros olimpinėse žaidynėse irkluotojas pirmą kartą tapo olimpiniu čempionu ir antruoju savo šalies atstovu pelniusiu auksą M1x rungtyje.

## Šaltiniai

## Nuorodos
* TOK svetainėje
Krista Siegfrids

**Kristin „Krista“ Siegfrids** (g. 1985 m. gruodžio 4 d. Kaskinene) – suomių dainininkė. Ji atstovavo Suomijai 2013 m. „Eurovizijoje“ su daina „Marry Me“. Kristos debiutinis albumas, pavadintas „Ding Dong!“, buvo išleistas 2013 metais.

## Biografija
Kristos gimtoji kalba yra švedų, kadangi atlikėja gimė Kaskineno mieste, kur didžiąją dalį gyventojų sudaro būtent švediškai kalbantys žmonės. Krista Vasos miesto universitete studijavo pedagogiką.

### 2009–2012: „Daisy Jack“ ir „Suomijos balsas“ (''The Voice of Finland'')
Atlikėjos muzikinė karjera prasidėjo 2009 metais, kuomet Krista prisijungė prie grupės „Daisy Jack“, visgi pirmąjį singlą „Perfect Crime“ kolektyvas išleido tik 2011 m. spalį. Pirmąjį vaidmenį teatre atlikėja gavo 2009 metais, švedų teatre Helsinkyje. Kitas svarbus žingsnis karjeroje buvo vaidmuo roko operoje „Trys muškietininkai“ (2011 m.). 2011 metais atlikėja dalyvavo pirmajame Suomijos muzikinio „The Voice“ projekto sezone, kur nukeliavo iki pusfinalių.

### 2013–dabar: „Eurovizijos“ dainų konkursas ir „Ding Dong!“
2013 metais Krista dalyvavo Suomijos atrankoje *Uuden Musiikin Kilpailu* į 2013 m. „Eurovizijos“ dainų konkursą. 2013 m. vasario 9 d. vykusiame finale paaiškėjo, kad šalies atstove tapo Krista Siegfrids su nuotaikinga daina „Marry Me“. „Eurovizijoje“ ji įveikė pusfinalio barjerą ir pateko į finalą, kur su 13 taškų liko 24 vietoje.

2013 m. gegužės 10 d. išleistas Kristos debiutinis albumas, pavadinimu „Ding Dong!“.

2015 m. „Eurovizijos“ finale atlikėja paskelbė Suomijos balsavimo rezultatus.

## Diskografija

### Studijiniai albumai

Krista Siegfrids - Ding Dong (2013).jpg|*[[Ding Dong!]]*  2013 m.


### Singlai
* 2013: *Marry Me*
* 2013: *Amen!*
* 2013: *Can You See Me?*
* 2014: *Cinderella*
* 2015: *On & Off*

## Nuorodos

* Oficiali svetainė 

|-
Romas Dambrauskas

**Romualdas Dambrauskas** (g. 1960 m. lapkričio 5 d. Mažeikiuose) – Lietuvos dainininkas, kompozitorius ir renginių organizatorius.

## Biografija

Gimė 1960 m. lapkričio 5 d. Mažeikiuose. Muzikavimu pradėjo domėtis šeštoje klasėje, groti gitara Romą išmokė draugai. Septintoje klasėje jau grojo šokių vakaruose Mažeikių aštuonmetėje mokykloje. Kurti dainas pradėjo būdamas aštuntoku. 1982 m. baigė Kryvyj Riho vakarinę vidurinę mokyklą. 1982 m. pradėjo dainuoti Mažeikių kultūros namų estradiniame ansamblyje, kuriam vadovavo Antanas Dargis. Po kelerių metų dainavimo šiame kolektyve sukūrė savo grupę „Auditorija“. Dar po kelerių metų pakviestas dainuoti grupėje „Raktas“. Su šia grupe koncertavo iki 1991 m. rudens.

Iširus grupei pradėjo koncertuoti individualiai. 1998 m. sausio mėnesį kartu su būgnininku Kęstučiu Gascevičiumi, gitaristu Gintaru Šulinsku ir klavišininku Jonu Šopa įkūrė naują grupę. Jau pats pirmas šios grupės albumas „Krantas“ buvo įvertintas „Platininio disko“ apdovanojimu 2000 m. gruodžio mėnesį.

Su savo dainomis nekart lankėsi užsienyje: Lenkijoje, Anglijoje, Danijoje, Vokietijoje, Kanadoje, Maltoje, Turkijoje, Jungtinėse Amerikos Valstijose. Daug metų organizuoja tradicinius renginius Mažeikiuose. Organizuodavo Mažeikių grupių ir solistų koncertus „Tip-Top Šou“, „Rudens fiesta“. Nuo 1989 metų Romas Dambrauskas beveik kasmet organizuodavo Kalėdinius-Naujametinius koncertus Mažeikiuose „Naujametinis Reviu“. Per tą laikotarpį ivyko 14 šio renginio fiestų, kuriose dalyvavo šimtai atlikėjų ir apsilankė tūkstančiai žiūrovų. Nuo 2011 m. „Naujametinį Reviu“ pakeitė kitas tradicinis renginys „Kalėdos su Romu Dambrausku“.

## Diskografija

* *Mažeikių kultūros namų ansamblis* (1985)
* *Romas Dambrauskas ir grupė „Raktas“* (1988)
* *Romas Dambrauskas ir grupė „Raktas“* (1989)
* *Romas Dambrauskas ir grupė „Raktas“* (1990)
* *Romas Dambrauskas ir grupė „Raktas“* (1991)
* *Princesei* (1993)
* *Audio reisas* (1994)
* *Pakeisk pasaulį* (1996)
* *Kolekcija* (1996)
* *Kolekcija 2* (1997)
* *Didžioji kolekcija* (1997)
* *Krantas* (2000)
* *Romantiškas sezonas* (2001)
* *Tarp ledo ir ugnies* (2003)
* *20 metų scenoje. Geriausios dainos* (2005)
* *Cafe „Emigrant“* (2006)
* *Talismanas* (2008)
* *Atvirai* (2009)
* *Geriausios dainos 2* (2010)
* Anapus tylos (2014)
* Aukštai (2019)

## Šaltiniai

## Nuorodos
* Asmeninis tinklalapis;
* Biografija, dainos;
Denis Balandin

**Denis Balandin** () (g. 1980 m. sausio 21 d. Mažeikiuose) – Rusijos aktorius.

## Biografija
Gimė 1980 m. kovo 14 d. Mažeikiuose. 2000 m. baigė Maskvos *Nižegorodo teatro mokyklą*. Nuo 2003 m. dirba Rusijos akademiniame jaunimo teatre, kur vaidino personažus iš Dostojevskio, Čechovo, Oberno, Gryno, Nabokovo, Kiplingo, Stendalio, Akunino ir Tveno kūrinių. Dirbo su tokiais režisieriais kaip Aleksej Borodin, Krzysztof Zanussi, Vladimir Bogatyriov, Marfa Nazarov, Pavel Safonov, Sigrid Reibo, Jurij Jeriomin, Džon Kreni, Režis Obadia, Raivo Tras ir Ruzana Movsesian. 2003 m. vaidino TV seriale *Troškimas* (Желанная). 2004 m. vaidino *adjutantą Aleksandrą* TV seriale *Šiaurės sfinksas* (Северный сфинкс) . 2007 m. vaidino *Amigo* filme Gniaužtai (Тиски). 2009 m. vaidino filme G-Būrys (Миссия Дарвина).

## Nuorodos
* Денис Баландин www.bilettorg.ru.

## Šaltiniai
Mažeikių Dievo Motinos Dangun ėmimo parapija

**Mažeikių Dievo Motinos Dangun ėmimo parapija** – viena iš Klaipėdos stačiatikių dekanato parapijų, Mažeikiuose. Parapijai priklauso Mažeikių Dievo Motinos Dangun ėmimo cerkvė.

## Istorija

Parapija įkurta 1894 m. pastačius cerkvę, kuri pašventinta 1894 m. lapkričio 25 d. *Šventosios Dvasios vardu*. Prasidėjus pirmajam pasauliniam karui, daugumai rusų tautybės žmonių persikėlus gyventi į Rusiją, cerkvė buvo uždaryta. Kaizerinės Vokietijos kariuomenė, užėmusi Mažeikius, cerkvėje įrengė arklides. Po karo cerkvė buvo apleista, o stačiatikiai religines apeigas atlikdavo latvių liuteronų bažnyčioje. Manoma, kad tuo metu Mažeikiuose ir apylinkėse gyveno apie 200 stačiatikių. 1929 m. stačiatikių bendruomenėje buvo apie 300 tikinčiųjų. 1931 m. pradėjo veikti restauruota cerkvė, kuri pavadinta Dievo Motinos Dangun ėmimo cerkve.

Prieškario metais cerkvė buvo gausiai lankoma, turėjo didelį chorą. Dauguma Mažeikių rusakalbių gyventojų buvo tikintys ir gausiai lankėsi cerkvėje. Per Antrąjį pasaulinį karą cerkvė stipriai nenukentėjo. 1947 m. oficialiai buvo įregistruota stačiatikių parapija. Pokario metais tikinčiųjų skaičius nuolat mažėjo. 1981 m. rugpjūčio mėnesį buvo paskirtas naujas Viekšnių ir Mažeikių cerkvių dvasinis vadovas Vladimir Poliščiuk, kuris savo metraštyje apgailestavo, kad pamaldose dalyvavo tik 21 žmogus. Tik atkūrus Lietuvos nepriklausomybę cerkvė atgijo. Kiekvieną sekmadienį rytais čia laikomos mišios, krikštijami vaikai, vyksta laidotuvių apeigos, visos stačiatikių religinės šventės. Iš Telšių kas sekmadienį atvyksta šventikas Nestoras Šmidtas. Prie cerkvės veikia rusų sekmadieninė mokyklėlė, kurioje vaikai ruošiami cerkvės šventėms, supažindinami su cerkvės istorija, papročiais, tradicijomis, mokosi tarnauti mišioms. Prie cerkvės yra nedidelė špitolė, kurioje yra nedidelė bibliotekėlė.

## Nuorodos

* Mažeikių krašto enciklopedija;
* 

## Šaltiniai
José Paulo Bezerra Maciel Júnior

**Žozė Paulo Bezera Masjelis Žunioras** (*José Paulo Bezerra Maciel Júnior*; g. 1988 m. liepos 25 d.), dar žinomas kaip **Paulinijas** (*Paulinho*) – buvęs Brazilijos futbolininkas, atraminis arba vidurio saugas. Kitados atstovavo Brazilijos rinktinei, savo karjeros pradžioje rungtyniavęs Lietuvoje.

## Karjera
Karjerą pradėjo regioninio lygmens San Paulo klube „Audax“. 

2006 m. rungtyniavo Lietuvoje ir atstovavo FC Vilnius. 2007 m. persikėlė į Lenkija. 

2008 m. grįžo į Braziliją, vėl rungtyniavo žemesnėse lygose.

2010 m. pakviestas į aukščiausios lygos klubą „Corinthians“. Su juo laimėjo šalies čempionatą, „Libertadores“ ir pasaulio klubų taures.

2024 m. rugsėjo 24 d. pranešta, kad futbolininkas baigia karjerą.

## Rinktinė

2011 m. debiutavo Brazilijos rinktinėje, draugiškose varžybose prieš Argentiną. 

2013 m. pakviestas į Konfederacijų taurę, ten mušė įvarčius Japonijai ir Urugvajui.

## Laimėjimai
;Corinthians
* Campeonato Brasileiro Série A: 2011 m.
* Copa Libertadores: 2012 m.
* FIFA Pasaulio futbolo klubų taurė: 2012 m.
* Campeonato Paulista: 2013 m.
;Guangzhou Evergrande
* Kinijos futbolo lyga: 2015, 2016, 2019 m.
* Kinijos FA taurė: 2016 m.
* Kinijos FA supertaurė: 2016, 2017 m.
* AFC Čempionų lyga: 2015 m.
;Barcelona
* La Liga: 2017–18 m.
* Copa del Rey: 2017–18 m.
;
* FIFA Konfederacijų taurė: 2013 m.

## Dalyvavimas čempionatuose

|}

## Išnašos

## Nuorodos
*